
ΤΕΥΧΟΣ ΔΕΥΤΕΡΟ 

ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΟΙΚΟΓΕΝΕΙΑΣ ΣΤΥΛΙΑΝΟΥ 


ΚΑΙ ΜΑΡΙΑΣ ΒΕΤΙΜΗ» και κύρωση του οργανισμού 
αυτού. 1 

ΑΠΟΦΑΣΕΙΣ 

Μεταβίβαση Κρατικού Βρεφονηπιακού Σταθμού στο 

Δήμο Γαζίου Ν. Ηρακλείου Κρήτης. 2 

Μεταβίβαση Κρατικών Παιδικών Σταθμών στο Δήμο 
Φαλώρειας Ν. Τρικάλων και στο Δήμο Ασκιού Ν. Κο¬ 
ζάνης. 3 

Τροποποίηση της Ε. 18595/6.10.89 απόφασηςτου Νο¬ 
μάρχη Κοζάνης «Περί σύστασης Διαδημοτικής Επι¬ 
χείρησης Διαχείρισης Απορριμμάτων Δήμων Νεά¬ 
πολης και Τ σοτυλίου». 4 


Τροποποίηση - συμπλήρωση της 6469/2000 απόφασης 
του Γ ενικού Γ ραμματέα Περιφέρειας Ιόνιων Νησιών. 5 
Τροποποίηση - συμπλήρωση της 8901/2000 απόφασης 
του Γ ενικού Γ ραμματέα Περιφέρειας Ιόνιων Νησιών. 6 
Σύσταση Δημοτικού Νομικού Προσώπου στο Δήμο Απ. 
Παύλου Ν. Ημαθίας με την επωνυμία «Δημοτικός 


Παιδικός Σταθμός Αποστόλου Παύλου». 7 

Χορήγηση άδειας άσκησης επαγγέλματος Κοινωνικού 

Λειτουργού στη Μαρία Γιαννατσή του Μιχαήλ. 8 

Χορήγηση άδειας άσκησης επαγγέλματος Κοινωνικού 
Λειτουργού στη Μαρία-Λευκοθέα Καρκαμπέσητου 
Δημητρίου. 9 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Εγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΟΙΚΟΓΕΝΕΙΑΣ ΣΤΥΛΙΑΝΟΥ ΚΑΙ 
ΜΑΡΙΑΣ ΒΕΤΙΜΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 15.876/20.3.2000 πράξη της συμβολαιο¬ 


γράφου Αθηνών Κλυταιμνήστρας Πλευρίτου, καθώς & 
την αριθμ. 3.347/3.7.2000 πράξη συμπλήρωσης αυτής, 
της συμβολαιογράφου Αθηνών Ευγενίας Λέου, με την 
οποία ο Στυλιανός Βέτιμης σύστησε κοινωφελές ίδρυμα 
με την επωνυμία «ΙΔΡΥΜΑ ΟΙΚΟΓΕΝΕΙΑΣ ΣΤΥΛΙΑΝΟΥ ΚΑΙ 
ΜΑΡΙΑΣ ΒΕΤΙΜΗ» και με έδρα την Ύδρα. 

2. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

3. Την από 20.7.2000 γνωμοδότηση του Συμβουλίου 
Εθνικών Κληρ/των. 

4. Την αριθμ. 1039386/441/0006/2000 κοινή απόφαση 
του Πρωθυπουργού και του Υπουργού Οικονομικών με 
την οποία ανατέθηκαν αρμοδιότητες στον Υφυπουργό 
Οικονομικών. 

5. Την αριθ. 2850/18.4.2000 κοινή απόφαση του Πρωθυ¬ 
πουργού & του Υπουργού Υγείας & Πρόνοιας, με την 
οποία ανατέθηκαν αρμοδιότητες στον Υφυπουργό Υγεί¬ 
ας & Πρόνοιας (ΦΕΚ565τ.Β/20.4.2000). 

Με πρόταση του Υπουργού Εθνικής Παιδείας και Θρη¬ 
σκευμάτων & των Υφυπουργών Οικονομικών & Υγείας 
Πρόνοιας αποφασίζουμε: 

Άρθρο μόνο. 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΙΔΡΥΜΑ ΟΙΚΟΓΕΝΕΙΑΣ ΣΤΥΛΙΑΝΟΥ ΚΑΙ 
ΜΑΡΙΑΣ ΒΕΤΙΜΗ», η οποία έγινε από τον Στυλιανό Βέτιμη 
με την αριθ. 15876/20.3.2000 πράξη της συμβολαιογρά¬ 
φου Αθηνών Κλυταιμνήστρας Πλευρίτου, καθώς και την 
αριθμ. 3347/3.7.2000 πράξη συμπλήρωσης αυτής, της 
συμβολαιογράφου Αθηνών Ευγενίας Λέου. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και θρησκευμάτων 
και Υγείας - Πρόνοιας και διέπεται από τις διατάξεις της 
παραπάνω συστατικής του πράξης, του παρακάτω οργα¬ 
νισμού, του α.ν.2039/1939 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΙΔΡΥΜΑ ΟΙΚΟΓΕΝΕΙΑΣ ΣΤΥΛΙΑΝΟΥ ΚΑΙ 
ΜΑΡΙΑΣ ΒΕΤΙΜΗ». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1. 

Μορφή-Επωνυμία-Έδρα-Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΟΙ¬ 
ΚΟΓΕΝΕΙΑΣ ΣΤΥΛΙΑΝΟΥ ΚΑΙ ΜΑΡΙΑΣ ΒΕΤΙΜΗ», που συ- 
στήθηκε από τον ΣΤΥΛΙΑΝΟ ΒΕΤΙΜΗ με την αριθ. 
15.876/20.3.2000 πράξη της συμβολαιογράφου Αθηνών 
Κλυταιμνήστρας Πλευρίτου όπως αυτή συμπληρώθηκε 
με την αριθ. 3347/3.7.2000 πράξη της συμβολαιογράφου 
Αθηνών, Ευγενίας Λέου, αποτελεί νομικό πρόσωπο ιδιω¬ 
τικού δικαίου και διέπεται από τις διατάξεις της παραπά¬ 
νω συστατικής πράξης, του παρόντος οργανισμού, του 
Α.Ν. 2039/1939, όπως κάθε φορά ισχύει ο νόμος αυτός και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Έδρα του ιδρύματος είναι η Ύδρα. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά τις λέξεις «ΣΤΥΛΙΑΝΟΥ ΚΑΙ ΜΑΡΙΑΣ 
ΒΕΤΙΜΗ», ενώ στο κέντρο αυτής αναγράφει την λέξη 
ΙΔΡΥΜΑ. 

Άρθρο 2 
Σκοπός 

Σκοπός του ιδρύματος είναι η προώθηση & ανάπτυξη 
των θεσμών της οικογένειας, της πατρίδας & της ορθο¬ 
δόξου πίστεως, μέσω κοινωφελών έργων, τα οποία θα διε- 
νεργούνται με δαπάνες του ιδρύματος & συγκεκριμένα: 

1) Η απονομή δύο (2) βραβείων, με επιλογή του θέματος 
από την Ιερά Μητρόπολη Ύδρας, στα κατηγηχτικά σχο¬ 
λεία της Μητρόπολης. Για τον σκοπό αυτό θα διατίθεται 
ετησίως το ποσό των εκατόν πενήντα χιλιάδων (150.000) 
δραχμών. 

Το ίδρυμα θα αναλάβειτην εκτύπωση και τεσσάρων (4) 
εικόνων, για τα κατηχητικά σχολεία της περιφερείας της 
Ιεράς Μητρόπολης Ύδρας, επιλογής της Ιεράς Μητρό¬ 
πολης Ύδρας, το κόστος των οποίων θα καθορισθεί με 
απόφαση του Διοικητικού Συμβουλίου του Ιδρύματος. 

2) Η απονομή δύο (2) κυπέλλων στους νικητές κατά 
τους ναυτικούς αγώνες της νήσου Ύδρας, η αξία των 
οποίων θα καθορίζεται με απόφαση του Διοικητικού Συμ¬ 
βουλίου του Ιδρύματος. Εάν Υδραίος στην καταγωγή τι¬ 
μηθεί σε Ολυμπιακούς Αγώνες θα του απονέμεται από το 
Ίδρυμα το χρηματικό βραβείο, ποσού δύο εκατομμυρίων 
(2.000.000) δραχμών, εφόσον έχει λάβει χρυσό μετάλλιο, 
ποσού ενός εκατομμυρίου πεντακοσίων χιλιάδων 
(1.500.000) δραχμών εφόσον έχει λάβει το αργυρό με¬ 
τάλλιο και ποσού ενός εκατομμυρίου (1.000.000) δραχ¬ 
μών, εφόσον έχει λάβει το χάλκινο μετάλλιο. 

3) Η απονομή βραβείου από την Εστία της Νέας Σμύρ¬ 
νης με θέμα, κατ’ επιλογή της Εστίας, που θα αφορά την 
πατρίδα ή την οικογένεια ή της θρησκεία. Για τον σκοπό 
αυτό θα διατίθεται ετησίως το ποσό των διακοσίων χιλιά¬ 
δων (200.000) δραχμών. 

4) Ομοίως, θα διατίθεται ετησίως το ποσό των διακο- 
σίων χιλιάδων (200.000) δραχμών στους εισαγόμενους 
στις θεολογικές ή Ιερατικές Σχολές της πατρίδος μας, οι 
οποίοι είναι απόφοιτοι του Λυκείου Ύδρας. 

5) Η επιχορήγηση κατ’ έτος του Κέντρου Νεότητας και 
Οικογένειας της Ιεράς Μητροπόλεως Ύδρας, Σπετσών 
και Αιγίνης που φέρει τον τίτλο «Κωνσταντίνος ο Υδραίος 
και Ανδρέας Μιαούλης», με το ποσό των εκατόν πενήντα 
χιλιάδων (150.000) δραχμών. 

6) Η ενίσχυση υπό του Ιδρύματος, δια καταλλήλων βι¬ 


βλίων, της Χριστιανικής Βιβλιοθήκης της Ιεράς Μητρόπο¬ 
λης Ύδρας, Σπετσών και Αιγίνης. 

7) Η αγιογράφηση ενός οιουδήποτε ναού, ο οποίος βρί¬ 
σκεται στην Ύδρα ή στην περιφέρεια της Ιεράς Μητρό¬ 
πολης Ύδρας, Σπετσών και Αιγίνης. Το Ίδρυμα θα συμ¬ 
μετέχει ετησίως με τη χορήγηση χρημάτων, το ύψος των 
οποίων θα καθορίζεται με απόφαση του Διοικητικού Συμ¬ 
βουλίου, για την κατ’ έτος κατασκευή μιας αγιογραφίας, 
της οποίας το θέμα θα περιορίζεται διαζευκτικά στους: 
Αγ. Αρσένιο, Αγ. Φωτεινή η Σαμαρείτιδα, Αγ. Νικόλαο και 
Αγ. Στυλιανό. Στο κάτω μέρος κάθε αγιογραφίας θα ανα¬ 
γράφεται το όνομα του αγιογράφου και του δωρητού 
ιδρύματος. 

8) Η εκτύπωση του ετήσιου προγράμματος για τα Μια- 
ούλεια, με δαπάνες του Ιδρύματος, εφόσον υπάρχει και η 
σύμφωνη γνώμη του αρμοδίου επιφορτισμένου οργάνου 
για την τέλεση των εκδηλώσεων. Επίσης, σε όλες τις το¬ 
πικές εορτές της Νήσου Ύδρας το πρόγραμμα θα τυπώ¬ 
νεται με δαπάνες του Ιδρύματος, εφόσον αυτές έχουν ελ¬ 
ληνοχριστιανικό χαρακτήρα και σκοπό. Στα έντυπα των 
προγραμμάτων θα γίνεται ρητή μνεία ότι η εκτύπωση διε- 
νεργήθηκε με έξοδα του Ιδρύματος. 

9) Η κατ’ έτος δωρεά του χρηματικού ποσού διακοσίων 
χιλιάδων (200.000) δραχμών στο γηροκομείο Ύδρας, για 
τη διατροφή των τροφίμων σε αυτό. 

10) Η ενίσχυση οιασδήποτε ορθόδοξης και χριστιανικής 
οικογένειας της νήσου Ύδρας, η οποία θα αποκτήσει το 
τρίτο ή τέταρτο παιδί της, κατόπιν προσκομίσεως του 
αντίστοιχου πιστοποιητικού γεννήσεως και της οικογενει¬ 
ακής μερίδας που τηρείται από τον Αρμόδιο Δήμο στον 
οποίο η οικογένεια είναι εγγεγραμμένη. 

11) Η αγορά διακοσίων (200) θρησκευτικών ημερολο¬ 
γίων, τα οποία μετά από προηγούμενη απόφαση του Διοι¬ 
κητικού Συμβουλίου σχετικά με τον τρόπο διανομής αυ¬ 
τών, θα προσφέρονται στην Ιερά Μονή Αγίου Νικολάου 
Ύδρας, στα καταστήματα της νήσου Ύδρας και στα μέλη 
της οικογένειας Στυλιανού Βέτιμη του Νικολάου και Μα¬ 
ρίας συζύγου Στυλιανού Βέτιμη και των κληρονόμων αυ¬ 
τών. Το κόστος των παραπάνω ημερολογίων θα καθορί¬ 
ζεται με απόφαση του Διοικητικού Συμβουλίου του Ιδρύ¬ 
ματος. 

12) Η τέλεση μνημοσυνών, των οποίων ο τόπος, ο χρό¬ 
νος, ο τρόπος τέλεσης τους καθώς και ο σκοπός αυτών, 
θα ορίζονται με προηγούμενη πράξη του Διοικητικού Συμ¬ 
βουλίου, για την οποία θα διατίθεται ετησίως το ποσό των 
τετρακοσίων χιλιάδων (400.000) δραχμών. 

Επίσης για κάθε άλλο σκοπό, που το Διοικητικό Συμ¬ 
βούλιο αποφασίσει και έχει φιλανθρωπικό και κοινωνικό 
χαρακτήρα, εφόσον έτσι θα προάγονται οι θεσμοί της οι¬ 
κογένειας, της πατρίδας καιτης ορθοδόξου πίστεως, υπό 
την ρητή προϋπόθεση ότι πραγματοποιούνται πρώτα οι 
ως άνω ορισθέντες σκοποί. 

Άρθρο 3 

Περιουσία-Πόροι 

1. Περιουσία του ιδρύματος αποτελείτο ποσότωντριά- 
ντα εκατομμυρίων (30.000.000) δραχμών. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 

οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το Ίδρυμα διοικείται από τριμελές Διοικητικό Συμ¬ 
βούλιο, που αποτελείται από τους: 

α) Στυλιανό Βέτιμη του Νικολάου, ως Πρόεδρο. 

β) Φωτεινή Βέτιμη του Στυλιανού συζ. Κων/νου Μερτζά- 
νη, ως Γραμματέα. 

γ) Νικόλαο Βέτιμη του Στυλιανού, ως Ταμία. 

2. Η θητεία των μελώντου Διοικητικού Συμβουλίου είναι 
ισόβια & σε περίπτωση θανάτου του ιδρυτή Στυλιανού Βέ¬ 
τιμη, θα υπεισέρχεται στη θέση του προέδρου, το αρχαι¬ 
ότερο σε ηλικία μέλος του Διοικητικού Συμβουλίου & η κε¬ 
νή θέση που θα δημιουργείται θα αναπληρώνεται αντί¬ 
στοιχα από το μεγαλύτερο σε ηλικία τέκνο του μέλους 
που αντικατέστησε τον θανόντα. Σε περίπτωση θανάτου 
κάποιου από τα υπόλοιπα μέλη, αν κατά το χρόνο θανά¬ 
του αυτού δεν έχει επέλθει η ενηλικίωση των τέκνων του, 
τότε θα αναπληρώνεται προσωρινά από τρίτο πρόσωπο, 
Υδραίο στην καταγωγή & εκπαιδευτικό επιλογής & σύμ¬ 
φωνης γνώμης των δύο άλλων μελών του Διοικητικού 
Συμβουλίου, για όσο χρονικό διάστημα υπολείπεται μέχρι 
την κτήση πλήρους δικαιοπρακτικής ικανότητας, οπότε 
το τέκνο αναλαμβάνει κανονικά τα καθήκοντα του ως μέ¬ 
λος του Ιδρύματος. 

Η διαδοχή θα συνεχίζεται κατά τον ίδιο τρόπο έτσι ώστε 
να υπάρχουν πάντα τουλάχιστο δύο (2) μέλη από την Οι¬ 
κογένεια Στυλιανού Βέτιμη στο Διοικητικό Συμβούλιο του 
Ιδρύματος. Ως Πρόεδρος του Διοικητικού Συμβουλίου 
ορίζεται πάντα ο αρχαιότερος & πρέπει να προέρχεται 
από την οικογένεια Βέτιμη, ενώ τα υπόλοιπα δύο (2) μέλη, 
τελούν χρέη Γραμματέα & Ταμία αντίστοιχα. 

3. Σε περίπτωση αποποίησης, παραίτησης, έκπτωσης, 
ανικανότητας, ή αντικατάστασης, για οποιοδήποτε λόγο, 
κάποιου από τα μέλη του Διοικητικού Συμβουλίου, η κενή 
θέση συμπληρώνεται με απόφαση των υπολοίπων μελών, 
σύμφωνα με τις διατάξεις της συστατικής πράξης και του 
άρθρου 99 του α.ν. 2039/1939. 

4. Το Διοικητικό Συμβούλιο συνεδριάζει τακτικά μια φορά 
κάθε έτος και εκτάκτως οπότε το ζητήσει ο Πρόεδρος ή δύο 
(2) από τα μέλη του, με γραπτή αίτηση τους προς τον Πρό¬ 
εδρο, πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
όλα τα μέλη είναι παρόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος ανα¬ 
πληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει, η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από δύο (2) συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 


9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του Α.Ν. 2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή τον προϋπολο¬ 
γισμό και απολογισμό του ιδρύαματος, σύμφωνα με τις 
διατάξεις των άρθρων 101 και 102 του Α.Ν. 2039/1939 και 
του από 20.12.1939 Β. Δ/τος (ΦΕΚ552Α'). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου τρεις (3) τουλάχιστον μέρες 
πριν από τη συνεδρίαση και αναγράφουν τον τόπο και 
χρόνο αυτής. 

γ) Καταρτίζει, βοηθούμενος από το Γ ραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’αυ- 
τήν δεν συζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει άλατα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπά¬ 
νη που προβλέπεται στον εγκεκριμένο προϋπολογι¬ 
σμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει ο Πρόεδρος ή άλλο μέλος του Διοικητικού Συμβου¬ 
λίου που ορίζεται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
Α.Ν. 2039/1939, έχοντας την ευχέρεια να παρακρατεί 
από αυτά ένα μικρό ποσό, που είναι αναγκαίο για την 
πληρωμή εκτάκτων και επειγουσών δαπανών του 
ιδρύματος, το ύψος του οποίου καθορίζεται με από¬ 
φαση του Διοικητικού Συμβουλίου στην αρχή κάθε 
έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 


Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα της δημοσίευσης στην Εφημερίδα της Κυ- 
βερνήσεως του σχετικού Π. Δ/τος έγκρισης της σύστα¬ 
σης του ιδρύματος, η οποία μπορεί να παραταθεί μέχρι 
την 31η Δεκεμβρίου του επόμενου ημερολογιακού έτους, 
με απόφαση του Διοικητικού Συμβουλίου που λαμβάνεται 
στην πρώτη συνεδρίαση του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού 
Δ/τος (ΦΕΚ552Α). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο-μητρώο χορήγησης οικονομικών ενισχύσεων 
και βραβείων. 

ε) Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Δι¬ 
οικητικό Συμβούλιο αποφασίζει την τήρηση και άλλων 
βιβλίων και στοιχείων, τα οποία κρίνει ότι είναι απαραί¬ 
τητα για την παρακολούθηση της διαχείρισης της περι¬ 
ουσίας του ιδρύματος και της εκτέλεσης των σκοπών 
του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του Α.Ν. 2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 12 

Διάλυση του Ιδρύματος-Τύχη περιουσίας αυτού 

1. Το ίδρυμα διαλύεται, όταν και όπως ο νόμος ορί¬ 
ζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται, στην Ιερά Μονή 
Αγίου Νικολάου Ύδρας και σε περίπτωση αρνήσεως της, 
στην Ιερά Μητρόπολη Ύδρας Σπετσών & Αιγίνης και σε πε¬ 
ρίπτωση αρνήσεως και αυτής, στην Εστία Νέας Σμύρνης. 

Στον Υπουργό Εθνικής Παιδείας & Θρησκευμάτων και 
στους Υφυπουργούς Οικονομικών και Υγείας - Πρόνοιας 

αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Οκτωβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΥΦΥΠ. ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΗΣ ΘΑΝΟΣ 
-♦- 

ΑΠΟΦΑΣΕΙΣ 

Αριθ. Π1β/4144 (2) 

Μεταβίβαση Κρατικού Βρεφονηπιακού Σταθμού στο Δή¬ 
μο Γαζίου Ν. Ηρακλείου Κρήτης. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 42 του Ν. 2218/94 (ΦΕΚ 90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α’) «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν.2081/92 (ΦΕΚ 
154/Α) όπου προστέθηκε το άρθρο 29 του Ν. 1558/85 
(ΦΕΚ 137/Α) « Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 95/2000 (ΦΕΚ 76/Α') «Οργανι¬ 
σμός του Υπουργείου Υγείας και Πρόνοιας». 

6. Τη με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Τη με αριθ. 388/25.9.2000 Απόφαση του Δημοτικού 
Συμβουλίου του Δήμου Γαζιού - Ν. Ηρακλείου Κρήτης, 
αποφασίζουμε: 

Μεταβιβάζουμε στο Δήμο Γαζιού - Ν. Ηρακλείου Κρή¬ 
της τον Κρατικό Βρεφονηπιακό Σταθμό Γαζίου - Π.Δ. 
383/90 (ΦΕΚ 152 Α') που λειτουργεί με τις διατάξεις του 
Α.Ν. 2.11.35 (ΦΕΚ 527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2000 

Ο ΥΦΥΠΟΥΡΓΟΣ 

Δ. ΘΑΝΟΣ 


Αριθ. Π1 β/4088 σχετ. 4074 (3) 

Μεταβίβαση Κρατικών Παιδικών Σταθμών στο Δήμο Φα- 
λώρειαςΝ. Τρικάλων και στο Δήμο Ασκιού Ν. Κοζάνης. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψης: 

1. Τις διατάξεις του άρθρου 42του Ν. 2218/94 (ΦΕΚ 90 
Α') «Ίδρυση Νομαρχιακής Αυτοδιοίκησης, τροποποίηση 
διατάξεων για την πρωτοβάθμια Αυτοδιοίκηση και την πε¬ 
ριφέρεια και άλλες διατάξεις». 

2. Τις διατάξεις του άρθρου 9 του Ν. 2503/97 (ΦΕΚ 
107/Α') «Διοίκηση, οργάνωση, στελέχωσητης Περιφέρει¬ 
ας, ρύθμιση θεμάτων για την Τοπική Αυτοδιοίκηση και άλ¬ 
λες διατάξεις». 

3. Τις διατάξεις της παραγράφου 16 του άρθρου 9 του 
Ν. 2623/98 (ΦΕΚ 139 Α’) «Ανασύνταξη των εκλογικών κα¬ 
ταλόγων, οργάνωση και άσκηση του εκλογικού δικαιώμα¬ 
τος των ετεροδημοτών, εκσυγχρονισμός της εκλογικής 
διαδικασίας και άλλες διατάξεις». 

4. Τις διατάξεις του άρθρου 27 του Ν.2081/92 (ΦΕΚ 
154/Α) όπου προστέθηκε το άρθρο 29 του Ν. 1558/85 
(ΦΕΚ 137/Α) « Κυβέρνηση και Κυβερνητικά Όργανα» και 
όπως αυτό τροποποιήθηκε με το άρθρο 1 του Ν. 2469/97 
(ΦΕΚ 38/Α) και το γεγονός ότι από την παρούσα απόφαση 
δεν προκαλείται δαπάνη σε βάρος του Κρατικού Προϋ¬ 
πολογισμού. 

5. Τις διατάξεις του Π.Δ. 95/2000 (ΦΕΚ76/Α') «Οργανι¬ 
σμός του Υπουργείου Υγείας και Πρόνοιας». 

6. Τη με αριθ. 2850/18.4.2000 (ΦΕΚ 565/Β/20.4.2000) 
κοινή απόφαση του Πρωθυπουργού και του Υπουργού 
Υγείας και Πρόνοιας «Ανάθεση αρμοδιοτήτων στους 
Υφυπουργούς Υγείας και Πρόνοιας Χριστίνα Σπυράκη και 
Δημήτριο Θάνο». 

7. Τη με αριθ. 60/15.9.2000 Απόφαση του Δημοτικού 
Συμβουλίου του Δήμου Φαλώρειας - Ν. Τρικάλων. 

8. Τη με αριθ. 100/28.8.2000 Απόφαση του Δημοτικού Συμ¬ 
βουλίου του Δήμου Ασκιού - Ν. Κοζάνης, αποφασίζουμε: 

Μεταβιβάζουμε στο Δήμο Φαλώρειας - Ν. Τρικάλων τον 
Κρατικό Παιδικό Σταθμό Μεγάλου Κεφαλοβρύσου - Π.Δ. 
221/89 (ΦΕΚ 103Α'). 

Στο Δήμο Ασκιού - Ν. Κοζάνης τον Κρατικό Παιδικό 
Σταθμό Γαλατινής - Π.Δ. 761/74 (ΦΕΚ 333 Α') που λει¬ 
τουργούν με τις διατάξεις του Α.Ν. 2.11.35 (ΦΕΚ 527 Α'). 

Θα ακολουθήσει η υπογραφή προγραμματικής Σύμβα¬ 
σης, όπως προβλέπεται στις διατάξεις του άρθρου 9 του 
Ν. 2503/97 (ΦΕΚ 107 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2000 

Ο ΥΦΥΠΟΥΡΓΟΣ 

Δ. ΘΑΝΟΣ 
-♦- 

Αριθ. 10575+10574 (4) 

Τροποποίηση της Ε. 18595/6.10.89 απόφασης του Νο¬ 
μάρχη Κοζάνης «Περί σύστασης Διαδημοτικής Επιχεί¬ 
ρησης Διαχείρισης Απορριμμάτων Δήμων Νεάπολης 
και Τσοτυλίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του Ν. 2503/97. 

2) Τις διατάξεις του άρθρου 6 της 25027/9.4.84 απόφα¬ 
ση του Υπουργού Εσωτερικών. 

3) Τις διατάξεις των άρθρων 277-284 του Π.Δ. 410/95. 

4) Τιςαριθμ. 149/2000 και 157/2000 αποφάσεις των Δη¬ 
μοτικών ΣυμβουλίωντωνΔήμων Νεάπολης καιΤσοτυλίου 
αντίστοιχα «περί αναβίωσης της Διαδημοτικής Επιχείρη¬ 
σης Απορριμμάτων Δήμων Νεάπολης και Τσοτυλίου», 
αποφασίζουμε: 

Τροποποιώντας την αριθμ. Ε 18595/6.10.89 απόφαση 
του Νομάρχη Κοζάνης «Περί σύστασης Διαδημοτικής 
Επιχείρησης Διαχείρισης Απορριμμάτων» Δήμων Νεάπο¬ 
λης και Τσοτυλίου, όπως αυτή τροποποιήθηκε μεταγενέ¬ 
στερα αντικαθιστούμε το άρθρο 4 αυτής ως ακολούθως: 

Αναβιώνουμε τη διάρκεια της Επιχείρησης και ορίζουμε 
αυτήν σε δέκα χρόνια από τη δημοσίευση της παρούσας 
απόφασης στην Εφημερίδα της Κυβερνήσεως. 

Με την παρούσα απόφαση προκαλείται δαπάνη σε βά¬ 
ρος των προϋπολογισμών των Δήμων Νεάπολης καιΤσο¬ 
τυλίου από 20.000.000 δρχ. στον κάθε ένα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 25 Οκτωβρίου 2000 
Με εντολή 

Γενικού Γραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

-Φ- 

Αριθ. 15646 (5) 

Τροποποίηση - συμπλήρωση της 6469/2000 απόφασης 
του Γενικού Γραμματέα Περιφέρειας Ιόνιων Νη¬ 
σιών. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99 
όπως συμπληρώθηκαν με τις όμοιες του άρθρου 25 παρ. 
6του Ν. 2738/99. 

2. Την αριθμ. 6469/24.4.2000 απόφασή μας «Καθορι¬ 
σμός ανωτάτου ορίου επιτρεπομένων ημερών κίνησης 
εκτός έδρας των υπηρετούντων στις Νομαρχιακές 
Αυτ/σεις Λευκάδας και Ζακύνθου υπαλλήλων. 

3. Το αριθμ. Δ.Δ./οικ./1712/23.8.2000 έγγραφο της Νο¬ 
μαρχιακής Αυτ/σης Λευκάδας με το οποίο ζητούν τηντρο- 
ποποίηση της κατά τ’ ανωτέρω απόφασης. 

4. Τις ανάγκες της Νομαρχιακής Αυτ/σης Λευκάδας, 
αποφασίζουμε: 

Τροποποιιούμε - συμπληρώνουμε την αριθμ. 6469/ 
24.4.2000 απόφασή μας και καθορίζουμε ανώτατο όριο 
επιτρεπομένων ημερών κίνησης εκτός έδρας για τους 
υπαλλήλους της Νομαρχιακής Αυτ/σης Λευκάδας ως 
εξής: 

I. Γραφείο Νομάρχη 

ΔΕ - Οδηγών 120 ημέρες. 

II. Τμήμα Απασχόλησης 

ΔΕ Διοικητικού - Λογιστικού 60 ημέρες. 

Η δαπάνη που θα απαιτηθεί για την εφαρμογή της 
απόφασης αυτής θα βαρύνει τις πιστώσεις του προϋ¬ 
πολογισμού της Νομαρχιακής Αυτοδιοίκησης Λευκά¬ 
δας. 

Κατάταλοιπά ισχύει, ως έχει, η ανωτέρω απόφασή μας. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 30 Οκτωβρίου 2000 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

-Φ- 

Αριθ. 12833 (6) 

Τροποποίηση - συμπλήρωση της 8901/2000 απόφασης 
του Γενικού Γ ραμματέα Περιφέρειας Ιόνιων Νησιών. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 2 παρ. 3 του Ν. 2685/99 
όπως συμπληρώθηκαν με τις όμοιες του άρθρου 25 παρ. 
6τουΝ. 2738/99. 

2. Την αριθμ. 8901/5.6.2000 απόφασή μας «Καθορισμός 
ανωτάτου ορίου επιτρεπομένων ημερών κίνησης εκτός 
έδρας των υπηρετούντων στη Νομαρχιακή Αυτ/σης Κέρ¬ 
κυρας υπαλλήλων. 

3. Το αριθμ. Δ.Δ./οικ./8668/10.7.2000 έγγραφο της 
Δ/νσης Διοίκησης της Νομαρχιακής Αυτ/σης Κέρκυρας 
με το οποίο ζητούν την αύξηση του καθοριζομένου με την 
ανωτέρω απόφασή μας. 

4. Τις ανάγκες της Νομαρχιακής Αυτ/σης Κέρκυρας, 
αποφασίζουμε: 

Τροποποιούμε - συμπληρώνουμε την αριθμ. 8901/ 
5.6.2000 απόφασή μας και καθορίζουμε ανώτατο όριο επι- 
τρεπομένων ημερών κίνησης εκτός έδρας για τους υπαλ¬ 
λήλους της Νομαρχιακής Αυτ/σης Κέρκυρας ως εξής: 

I. Δ/νση Γεωργίας 

ΤΕ - Διοικητικού - Λογιστικού 120 ημέρες. 

ΔΕ - Διοικητικού - Λογιστικού 120 ημέρες. 

II. Δ/νση Διοίκησης 

ΤΕ Διοικητικού - Λογιστικού 60 ημέρες. 

Η δαπάνη που θα απαιτηθεί για την εφαρμογή της από¬ 
φασης αυτής θα βαρύνει τις πιστώσεις του προϋπολογι¬ 
σμού της Νομαρχιακής Αυτοδιοίκησης Κέρκυρας. 

Κατάταλοιπά ισχύει, ως έχει, η ανωτέρω απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 30 Οκτωβρίου 2000 

Η Γενική Γ ραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

-Φ- 

Αριθ. 9027 (7) 

Σύσταση Δημοτικού Νομικού Προσώπου στο Δήμο Απ. 
Παύλου Ν. Ημαθίας με την επωνυμία «Δημοτικός Παι¬ 
δικός Σταθμός Αποστόλου Παύλου». 

Ο ΓΕΝΙΚΟΣ ΓΡΑΜΜΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 9 παράγραφος 6 του Ν. 
2503/97 καθώς και τις όμοιες του άρθρου 9 παράγραφος 
6τουΝ. 2623/98. 

2. Τις διατάξειςτου άρθρου 203 του Δ.Κ.Κ.(Π.Δ. 410/95) 

3. Τις διατάξειςτου άρθρου 27του Ν. 2081/92 

4. Την Π2β/4381/97 απόφαση του Υφυπουργού Υγείας 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


19469 


και Πρόνοιας (ΦΕΚ 1065/Β73.12.97), που αφορά τη μετα¬ 
βίβαση Κρατικού Παιδικού Σταθμού Μακροχωρίου στο 
ΔήμοΑποστόλου Παύλου. 

5. Την . απόφαση του Δημοτικού Συμβουλίου Απ. 

Παύλου σχετικά με τη σύσταση Δημοτικού Νομικού Προ¬ 
σώπου με την επωνυμία «Δημοτικός Παιδικός Σταθμός 
Αποστόλου Παύλου». 

6. Την 5631/26.7.2000 απόφαση του Γενικού Γραμμα¬ 
τέα Περιφέρειας Κεντρικής Μακεδονίας σχετικά με την 
μεταβίβαση δικαιώματος υπογραφής «Με Εντολή Γενι¬ 
κού Γραμματέα Περιφέρειας», αποφασίζουμε: 

1. Νομιμοποιούμε την 122/25.9.2000 απόφαση του Δη¬ 
μοτικού Συμβουλίου Απ. Παύλου με την οποία συνιστάται 
στο Δήμο ίδιο Νομικό Πρόσωπο με την επωνυμία «Δημο¬ 
τικός Παιδικός Σταθμός Αποστόλου Παύλου». 

2. Συνιστάται στο Δήμο Αποστόλου Παύλου Ν. Ημαθίας 
ίδιο Νομικό Πρόσωπο με την επωνυμία « Δημοτικός Παι¬ 
δικός Σταθμός Μακροχωρίου». 

3. Σκοπός του Νομικού Προσώπου είναι: 

Η δωρεάν φιλοξενία, φροντίδα και διαπαιδαγώγηση σ’ 
αυτό 50 παιδιών από 2,5 έως... εργαζομένων μητέρων και 
ακολούθως οικονομικά αδυνάτων οικογενειών, προτιμη- 
μένων εκείνων που έχουν ανάγκη φροντίδας από διάφο¬ 
ρες κοινωνικές αιτίες. 

4. Η θητεία των μελών του διοικητικού συμβουλίου ακο¬ 
λουθεί τη δημοτική περίοδο. 

5. Πόρο ι του Νομικού Προσώπου είναι: 

α) Ετήσια επιχορήγηση του Δήμου. 

β) Ετήσια επιχορήγηση του κράτους. 

γ) Κάθε είδους εισφορές δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε αρχή από τον Πρόεδρο του Δ.Σ. και όταν αυ¬ 
τός απουσιάζει ή κωλύεται από τον Αντιπρόεδρο. 

7. Από τις διατάξεις αυτής της απόφασης δεν προκα- 


λείται δαπάνη σε βάρος του προϋπολογισμού του παρα¬ 
πάνω νομικού προσώπου και του Δήμου Αποστόλου Παύ¬ 
λου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 25 Οκτωβρίου 2000 
Με εντολή 

Γ ενικού Γ ραμματέα Περιφέρειας 
Ο Διευθυντής 
ΑΘ. ΚΕΣΙΔΗΣ 

-♦- 

( 8 ) 

Χορήγηση άδειας άσκησης επαγγέλματος Κοινωνικού 
Λειτουργού στη Μαρία Γιαννατσή του Μιχαήλ. 

Η ΝΟΜΑΡΧΗΣ ΠΕΙΡΑΙΑ 

Με την 6801/1.11.2000 απόφαση της Νομάρχου Πει¬ 
ραιά χορηγείται στη Μαρία Γ ιαννατσή του Μιχαήλ άδεια 
άσκησης επαγγέλματος Κοινωνικού Λειτουργού. 

Η Νομάρχης 

ΜΑΙΡΗ ΣΟΡΩΤΟΥ ΤΣΑΝΑΚΗ 
-♦- 

(9) 

Χορήγηση άδειας άσκησης επαγγέλματος Κοινωνικού 
Λειτουργού στη Μαρία-Λευκοθέα Καρκαμπέση του 
Δημητρίου. 

Η ΝΟΜΑΡΧΗΣ ΠΕΙΡΑΙΑ 

Με την 6806/1.11.2000 απόφαση της Νομάρχου Πει¬ 
ραιά χορηγείται στη Μαρία-Λευκοθέα Καρκαμπέση του 
Δημητρίου άδεια άσκησης επαγγέλματος Κοινωνικού Λει¬ 
τουργού. 

Η Νομάρχης 

ΜΑΙΡΗ ΣΟΡΩΤΟΥ ΤΣΑΝΑΚΗ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ριΐΐρ: νννννν.θ 1.0Γ 
Θ-ΙΤΙ3Ν: ννθθΓη35ΐ6Γ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































